Nathalie Blomqvist

**Nathalie Ida Helena Blomqvist** (s. 20. huhtikuuta 2001 Pietarsaari) on suomalainen keskimatkojen juoksija ja kestävyysjuoksija. Hän edustaa IK Falkenia ja häntä valmentaa Tom Andtbacka. 

## Saavutukset
Blomqvist on saavuttanut Kalevan kisoissa 5&nbsp;000&nbsp;metrillä kultaa Vaasassa 2024, 800 metrin juoksussa hopeaa Kalevan kisoissa Lappeenrannassa 2019 sekä 1 500 metrin juoksussa pronssia Jyväskylässä 2018, Lappeenrannassa 2019, Espoossa 2023 ja Vaasassa 2024. Viestijuoksun SM-kilpailuissa hän on saavuttanut 4 × 800 metrin viestijuoksussa kultaa vuonna 2017 ja pronssia 2019. Sisäratojen SM-kilpailuissa hän voitti kultaa 800 ja 1&nbsp;500&nbsp;metrillä vuonna 2020, 1&nbsp;500&nbsp;metrillä vuonna 2023 ja 3&nbsp;000&nbsp;metrillä 2024 sekä hopeaa 1&nbsp;500&nbsp;metrillä 2021 ja 3&nbsp;000&nbsp;metrillä 2022 ja 2026. Lisäksi hän on saavuttanut pronssia 3&nbsp;000&nbsp;metrillä 2019 sekä 1&nbsp;500 metrillä vuosina 2018 ja 2019. Maastojuoksun SM-kilpailuissa hän voitti lyhyen matkan vuosina 2021 ja 2022.

Blomqvist sijoittui alle 18-vuotiaiden Euroopan-mestaruuskilpailuissa 2018 1 500 metrillä seitsemänneksi ajalla 4.25,20. Alle 20-vuotiaiden EM-kilpailuissa 2019 hän sijoittui 3 000 metrillä neljänneksi ajalla 9.32,44. Maastojuoksun Pohjoismaiden mestaruuskilpailuissa Blomqvist sai pronssia 19-vuotiaiden 4,5 kilometrillä vuonna 2019. Eugenen MM-kilpailuissa 2022 hän karsiutui 1&nbsp;500 metrin alkuerissä ajalla 4.11,98. Hän karsiutui saman matkan alkuerissä myös Münchenin EM-kilpailuissa. Vuoden 2022 maastojuoksun Euroopan-mestaruuskilpailuissa Blomqvist sijoittui alle 23-vuotiaiden sarjassa kahdeksanneksi ja maastojuoksun Pohjoismaiden mestaruuskilpailuissa hän voitti yleisen sarjan kultaa ja sai joukkuekilpailussa hopeaa. Istanbulin sisäratojen EM-kilpailuissa 2023 hän karsiutui 1&nbsp;500&nbsp;metrin alkuerissä. Alle 23-vuotiaiden EM-kisoissa Espoossa 2023 Blomqvist sijoittui 1&nbsp;500 metrillä viidenneksi. Budapestin MM-kilpailuissa hän karsiutui 1&nbsp;500 metrin alkuerissä ennätyksellään 4.06,93. Hän saavutti Brysselin maastojuoksun EM-kilpailuissa 2023 pronssia alle 23-vuotiaiden sarjassa.

Blomqvist juoksi toukokuussa 2024 yleisurheilun Timanttiliigan osakilpailussa Oslossa naisten 3&nbsp;000 metrin juoksun Suomen ennätyksen 8.32,23. Hän paransi yli yhdeksällä sekunnilla Päivi Tikkasen lähes 33 vuotta vanhaa ennätystä. Viikkoa myöhemmin hän sijoittui Rooman EM-kilpailuissa 5&nbsp;000&nbsp;metrillä viidenneksi Suomen ennätysajalla 14.44,72, mikä paransi aiempaa, Annemari Sandellin nimissä vuodesta 1996 ollutta Suomen ennätystä yli 11 sekunnilla.

Pariisin olympialaisissa 2024 Blomqvistin sijoitus oli 13. ajalla 14.53,10. Hän juoksi 10 kilometrin tiejuoksun Suomen ennätyksen 31.25 Lillessä 16. marraskuuta 2024. Entinen SE oli Johanna Peiposen 31.59 vuodelta 2016. Tammikuussa 2025 Blomqvist juoksi sisäratojen 3&nbsp;000 metrin Suomen ennätyksen 8.51,95. Helmikuussa 2026 hän juoksi 5&nbsp;000&nbsp;metrin sisäratojen Suomen ennätyksen 15.31,58.

Blomqvistilla on lisäksi hallussaan 1&nbsp;500 metrin juoksun 22-vuotiaiden Suomen ennätys sekä ulkoradoilla (ajalla 4.06,93) että sisäradoilla (ajalla 4.10,70).

## Henkilökohtaiset ennätykset
Lähde:
### Ulkoradat

### Sisäradat

## Lähteet

## Aiheesta muualla